Poštovani ,

 hvala od srca na divnoj suradnji i podršci koju ste iskazali  našoj Udruzi prihvativši  sudjelovanje u ovogodišnjem „Tjednu sjećanja na Vukovar i Škabrnju“ u Nadbiskupijskom sjemeništu u Splitu.  S velikim zadovoljstvom šaljemo vam  sastavak - izvješće o sinoćnjem događaju i nastupu učenica vaše škole, Sare Opuhač i Martine Buljubašić.  Radosni smo jer je događaj privukao pažnju mlađe publike koja je ispunila dvoranu Nadbiskupijskog sjemeništa, a prezentacija sastavaka čiji su autori učenici osnovnih i srednjih škola, bila je vrlo dirljiva. Zahvaljujemo profesorici – mentorici  Mihaeli Vukšić  na uloženom trudu, a posebno na prijedlogu  dirljivog scenskog nastupa vaših učenica. Svima hvala  na srdačnosti i ljubaznosti.

S poštovanjem

Hrvatska udruga Benedikt

Margita Vučetić

Ispratile mene ružne slike rata

Prošli su teški dani i duge noći

U razrušenom gradu ostao je tata.

Čekajući oca kada će nam doći.

Jurio on po snijegu i mraku

Ali on nam došao nije.

Dok se kiša metaka slijevala u zraku

Majka je rekla: “S neba sada otac se smije.“

Ostao je miris njegova kaputa,

Dok sjećanje na njega kroz misli mi luta

Kuda god pošla i gdje god bila

Otkad ga nema slomljena mi krila.

(**Martina Čosić**, Ekonomsko-birotehnička škola, Split)